open-index/open-wikipedia-markdown huggingface dataset:
Դևիդ Անդերս

**Դևիդ Անդրես** (, ), դերասան, հայտնի դերերից են Ջուլիանա Սարկը «Լրտեսուհին» սերիալում, Ադամ Մոնրոն «Հերոսներ» սերիալում, Ջոն Գիլբերտը «Վամպիրի օրագրերը» սերիալում և Բլեյն Դեբիրսը «Ես զոմբի եմ» սերիալում։

## Կենսագրություն
### Անձնական կյանք
Անդրեսը ծնվել է Օրեգոն նահանգի Գրանտս Պասս քաղաքում՝ ԱՄՆ-ում Տոնի և Ջերի Հոլտի ընտանիքում։ Բացի նրանից, ընտանիքում եղել են նաև խորթ երեխաներ Ջեյսոնն ու Մայլին և հարազատ եղբայր Արիկը։ Դևիդը ընտանիքում փոքրն էր։ Մանկուց Անդերսը խաղացել է դպրոցական ներկայացումներում, սակայն հատուկ ուշադրություն է դարձրել սպորտին՝ բասկետբոլին և թենիսին։ 17 տարեկանում լինելով ավագ դպրոցում՝ Դևիդը խաղում էր Ֆիլիպ Առաքյալի դերը «Հիսուս Քրիստոսը Սուպերսթար» մյուզիքլի տեղական բեմադրության մեջ.։

## Կարիերա
Տեղափոխվելով Լոս Անջելես՝ նա բեմական կեղծանուն է ընտրել Դևիդ Անդերսը, քանի որ Դևիդ Հոլթ անունն օգտագործում էր մեկ այլ դերասան։ 2001 թվականին Անդերսը *«So Little Time»* սերիալում խաղում է Օլսենի քույրերի հետ։ Ավելի ուշ՝ 2001 թվականին, նա Ջուլիան Սարկի դերը ստանում է «Լրտեսուհի» սերիալում։ Սկզբում ծրագրվում էր, որ Անդերսը հրավիրյալ աստղ կլինի, բայց հետո որոշվեց իրեն դարձնել մշտական գործող անձ։ «Լրտես» ֆիլմի նկարահանումների ժամանակ Դևիդը ոչ մեծ դերեր է խաղացել «Հմայվածները», «C. S. I.» և «Կրքի անատոմիա» սերիալներում, նկարահանվել է անկախ կինոյում և մասնակցել մի քանի փոքր բեմադրությունների։ 2002 թվականին Անդերսը հայտնվել է «Աղբյուր» ֆիլմում։ 2007 թվականին Դևիդը կատարել է Էլիի դերը համանուն ֆիլմում։ Նրա կարիերայի հաջորդ փուլը դարձել է Ադամ Մոնրոյի/Տակեզո Քենսեյի դերը «Հերոսներ» հայտնի սերիալում։ Բացի այդ, նա խաղացել է «Բարի գալուստ դրախտ 2։ Խութ» և «Հանդերձյալներ» ֆիլմերում։ Անդերսը որպես հրավիրված աստղ նկարահանվել է նաև «24» սերիալի ութերորդ եթերաշրջանում և կատարել Ջոն Գիլբերտի դերը «Վամպիրի օրագրերը» սերիալում 2010-2011 թվականներին։

## Բարեգործություն
Անդերսը «Լրտեսուհին» և «Հերոսներ» սերիալում էր իր խաղընկեր Գրեգ Գրանբերգի հետ միասին եղել է Band from TV երաժշտական խմբի անդամ։ Նրանցից բացի այդ խմբում ներկայացել են այնպիսի աստղեր, ինչպիսիք են Հյու Լորիը («Հաուս»), Ջեսսի Սպենսերը («Հաուս»), Թերի Հետչեր («Հուսահատ տնտեսուհիները») և ուրիշներ։

Համերգներից և ալբոմի վաճառքից ստացված միջոցները հատկացվել են բարեգործության։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Օֆելյա (ֆիլմ, 2018)

**«Օֆելյա»** (), ամերիկա-բրիտանական դրամատիկ ֆիլմ՝ նկարահանված 2018 թվականի Քլեր ՄաքՔարթիի կողմից։ Ֆիլմի սցենարի հեղինակը Սեմի Չելբասը։ Գլխավոր դերեկատարներն են Դեյզի Ռիդլին, Նաոմի Ուոթսը, Ջորջ Մաքքեյը և Քլայվ Օուենը։

## Սյուժե
Թագավորությունում սկսվել են մութ ժամանակներ։ Տիրակալը մահացած է, իսկ նրա գահն զբաղեցրել է ինքնակոչն ու մարդասպանը։

Համլետը՝ գահի օրինական ժառանգորդը, երդվում է վրեժխնդիր լինել հոր համար։ Արքայազնի սիրտը կարող է մեղմել միայն գեղեցկուհի Օֆելյայի սերը։ Հանուն նրա աղջիկը պատրաստ է թողնել թագավորական արքունիքն ու դեմ դուրս գալ բռնակալին։ Բայց կարո՞ղ է նրանց սերը հաղթահարել մահին։

## Դերերում
* Դեյզի Ռիդլի – Օֆելյա
* Միլա Քուինի – Օֆելյան մանկության տարիներին
* Նաոմի Ուոթս – Գերտրուդա/Մեխտիլդա
* Աննա Ռաստ – Մեխտիլդան մանկության տարիներին
* Ջորջ Մաքքեյ – Համլետ
* Ջեկ Կուննիգհեմ-Նատալ – Համլետը մանկության տարիներին
* Քլայվ Օուեն – Կլավդի
* Թոմ Ֆելթոն – Լաերտ

## Արտադրություն
2016 թվականի մայիսի 4-ին հայտարարվել է, որ Դեյզի Ռիդլին ու Նաոմի Ուոթսը խաղալու են «Օֆելյա» դրամատիկական ֆիլմի գլխավոր դերերում, որի ռեժիսորը լինելու է Քլեր ՄաքՔարթին։ Ֆիլմը լինելու է Ուիլյամ Շեքսպիրի «Համլետ» պիեսի Օֆելյա հերոսուհու կյանքի ու մահվան մասին։ Այն հիմնված է լինելու Լիզա Քլյայնի համանուն վեպի վրա:Կոմպոզիտորը լինելու է Սթիվեն Փրայսը, սցենարիստը՝ Սեմի Չելլասը։

Նկարահանումներն սկսվել են 2017 թվականի ապրիլին, ավարտվել՝ երեք ամիս անց։

## Թողարկում
Ֆիլմի պրեմիերան կայացել է 2018 թվականի հունվարի 22-ին՝ «Սանդենս» կինոփառատոնի ժամանակ։ 2019 թվականի փետրվարին IFC Films ձեռք է բերել ԱՄՆ-ում ֆիլմի տարածման իրավունքը։ Ֆիլմը կինոթատրոններում ցուցադրվել է 2019 թվականի հունիսի 28-ին։ Ֆիլմի թվային թողարկումը տեղի է ունեցել 2019 թվականի հուլիսի 2-ին։

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Բրիտանական դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Պրահայում նկարահանված ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Անգլերեն անկախ ֆիլմեր
Այշ (Ռեգնիցի վտակ)

**Այշ** (), գետ Գերմանիայի հարավում, Բավարիա երկրամասի Վերին Ֆրանկոնիա և Միջին Ֆրանկոնիա տարածաշրջաններում։ Հոսում է Բադ Վինդսհայմով, Նոյշտադով, Հոխշտադով և Վերին Ֆրանկոնիայում՝ Ալտենդորֆի մերձակայքում թափվում է Ռեգնիցի մեջ։ Գետային ցուցիչը (ինդեքսը)՝ 2428, երկարությունը՝ 82,99 կիլոմետր, ջրահավաք ավազանի մակերեսը՝ 1006,80 կմ²։ Գետի ակունքը գտնվում է  ծովի մակերևույթից 320 մետր, գետաբերանը՝ 244 մետր բարձրության վրա։ Վտակներից համեմատաբար երկարը Ռաննախն է, որ ունի 12,67 կիլոմետր երկարություն։

## Անվան ստուգաբանություն
Ուսումնասիրողները սկզբնական շրջանում գետի անվանումը սխալմամբ բխեցրել են կարոլինգյան *Eisce*, *Eisge*, այսինքն *հարուստ* բառից (1129 թվականի մի աղբյուրում էլ հանդիպում է *Aisca* անվանաձևը)): Ներկայումս Այշ անվանումը մեկնաբանվում է որպես *մաքուր*, *հստակ*, *զուլալ* (համեմատել լիտվերենում այդ իմաստով գործածվող *áiškus* բառի հետ)։
## Ծանոթագրություններ

Կատեգորիա:Գերմանիայի աշխարհագրություն
Կատեգորիա:Բավարիա
Կատեգորիա:Գերմանիայի գետեր
Կատեգորիա:Բավարիայի աշխարհագրություն
Կատեգորիա:Բավարիայի գետեր
Ավետարան (5011)

**Ավետարան** (5011), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5011 թվի տակ։ Ձեռագիրը գրվել է 1592 թվականին Դավիթ կրոնավոր գրիչի կողմից Լիմում։ Ստացողը եղել է Ասլիզադե Խաթունը և ամուսինը՝ խոջա Գրիգորը։ Գրված է թղթի վրա, որը ունի 18.5x14 չափս։ Ձեռագիրը կազմված է 305 թերթից։ Գրված է երկսյուն, բոլորգրով։ Ունի տերունական 7, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր մետաքս, կարմիր և շերտազարդ կտավ։ Հիշատակարաններ գրչի՝ 302ա, հետագայի՝ 305բ, 306ա, (17-րդ դար, անընթեռնելի)։
## Ծանոթագրություններ

Կատեգորիա:Մատենադարանի ձեռագրեր
Չարլի Հիթոն

**Չարլի Ռոս Հիթոն** (, ), անգլիացի դերասան և երաժիշտ։ Ավելի հայտնի է Տարօրինակ դեպքեր սերիալից՝ Ջոնաթան Բայերսի դերով։

## Գործունեություն
16 տարեկանում՝ Լոնդոն տեղափոխվելուց հետո, Հիթոնը միացավ *Comanechi* նոյզ-ռոք խմբին՝ որպես թմբկահար, և հյուրախաղերով հանդես էր գալիս նրանց հետ ավելի քան մեկ տարի

Հիթոնի առաջին ելույթը հեռուստատեսությունում եղավ 2015 թվականին, երբ նա նկարահանվեց քրեական, դրամատիկական հեռուստասերիալում՝ հանդես գալով Գերի Մաքքարդիի դերում։ Նա նաև հանդես եկավ Ռայլիի դերում «Հավատ» հեռուստասերիալում։ Նա խաղաց Ջեյսոն Ուեյքոթի դերը՝ BBC One-ի «Աղետ» հեռուստասերիալում։ 2016-ին նա հայտնվեց «Փակի տակ» հեռուստասերիալում՝ Նաոմի Ուոթսի և Օլիվեր Պլատոմի հետ գլխավոր դերերում։

Սկսած 2016 թվականից Հիթոնը հանդես է գալիս Netflix-ի «Տարօրինակ դեպքեր» հեռուստասերիալում՝ գլխավոր դերերից մեկում։

2017 թվականի մայիսին Հիթոնը միացավ Նոր մուտանտներ ֆիլմի դերասանական կազմին՝ Սեմ Հաթրիի դերում։

## Անձնական կյանք
Ակիկա Մացուրայի հետ անցյալում ունեցած հարաբերություններից 2014 թվականին ծնվեց Հիթոնի որդին։

## Ֆիմագրություն
### Ֆիլմ

### Հեռուստատեսություն

## Անվանակարգեր և մրցանակներ

## Ծանոթագրություններ

Կատեգորիա:Անգլիացի դերասաններ
Կատեգորիա:Անգլիացի երաժիշտներ
Կատեգորիա:Բրիտանացի հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Ռուսլան Կամբոլով

**Ռուսլան Ալեքսանդրովիչ Կամբոլով** (), ռուս ֆուտբոլիստ, Կրասնոդար ակումբի և Ռուսաստանի հավաքականի կիսապաշտպան  պաշտպան։

## Կարիերա
### Ակումբային
Յոթ տարեկանում ընդունվել է Սպարտակ-Ալանիա ակումբի խմբակ հարազատ Վլադիկավկազում։ 2003 թվականին Ռուսլանի թիմը՝ Ֆայուր Սոյուզը, մեկնել է Մոսկվա՝ մասնակցելու մայրաքաղաքային ակումբների հետ խաղերին։ Այդտեղ Ռուսլանին նկատել է Լոկոմոտիվի սելեկցիոնները, և 2004 թվականին նա տեղափոխվել է Մոսկվա և ընդունվել Սպորտի և կրթության «Լոկոմոտիվ» կենտրոն, իսկ հետո Լոկոմոտիվի պահեստային կազմի մարզիչ Ռինատ Բիլյալետդինովը նրան հրավիրել է իր թիմի կազմ։ 2007 թվականին, արդեն պահեստայինների կազմում անցկացրած առաջին տարում, Ռուսլանը բազմիցս դաշտ է դուրս եկել որպես թիմի ավագ։ Լոկոմոտիվի հիմնական կազմում նորամուտը կատարել է նույն թվականի սեպտեմբերի 2-ին Ռոստովի դեմ խաղում, 90-րդ րոպեին դուրս գալով փոխարինման Ալեքսանդր Սամեդովի հետ միասին։ 2008 թվականին Լոկոմոտիվի դեմ խաղում՝ Չելսին աչքի է ընկել տուգանայինից խփած գեղեցիկ գոլով։ 2011 թվականի մարտի 3-ին ակումբը խզել է պայմանագիրը ֆուտբոլիստի հետ։ Դրանից հետո պայմանագիր է կնքել Նիժնի Նովգորոդի հետ։ 2019 թվականի հունիսի 10-ին Կրասնոդարի հետ կնքել է պայմանագիր։ Առաջին իր գոլը հեղինակել է նախամրցաշրջանային առաջնությունում՝ Սպարտակի դեմ խաղի 39-րդ րոպեին։

### Հավաքականում
Մասնակցել է 2007 թվականի Եվրոպայի պատանեկան  (մինչև 19) առաջնությանը Ռուսաստանի՝ 1988 թվականի ծնվածների հավաքականի կազմում։

Նորամուտը մեծահասակների հավաքականի կազմում կատարել է 2015 թվականի մարտի 31-ին Ղազախստանի դեմ խաղում։

Ընդգրկվել է Ռուսաստանի հավաքականի ֆուտբոլիստների ցանկում՝ տանը մասնակցելու Կոնֆեդերացիների գավաթին, բայց առաջնության ընթացքում չի մասնակցել ոչ մի խաղի։

## Վիճակագրություն
### Ակումբային

### Հավաքականում

**Ընդհանուր՝ 6 խաղ / 0 գոլ; 2 հաղթանակ, 2 ոչ-ոքի, 2 պարտություն:**

## Ծանոթագրություն

## Արտաքին հղումներ
* Профиль на официальном сайте ФК «Локомотив» (Москва) (копия в Архиве Интернета)

Կատեգորիա:Ալանիայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կրասնոդարի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Սեյդի Սինկ

**Սեյդի Սինկ** (, ), ամերիկացի դերասանուհի։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Մաքսի դերով։

## Կենսագրություն
Սինկը ծնվել է Տեխասի արևելքում գտնվող փոքր Բրենհեմ քաղաքում։ Նա երեք ավագ եղբայր ունի՝ Քալեբը, Սփենսերը և Միտչելը, ինչպես նաև կրտսեր քույր՝ Ջակին։ Նրա հայրը ամերիկացի ֆուտբոլային մարզիչ է։

Երբ նա վեց տարեկան էր, իր և իր եղբոր՝ Միտրելի հետ «Ավագ դպրոցի մյուզիքլ»-ի վերստեղծման կախվածությունից նրա մայրը որոշում է աղջկան ուղարկել Հյուստոնից ոչ հեռու գտնվող դերասանական դասընթացների։ Արդյունքում Սինկը հաջողությամբ անցնում է 2012 թվականի «Էննի» մյուզիքլի վերստեղծման լսումները։ Դերի համար նա ստիպված էր պարի և վոկալային նախապատրաստման դասընթացների հաճախել։

Այն ժամանակ, երբ Սինկը դեռ բեմադրությունում էր խաղում, նա նաև նկարահանվում է «Ամերիկացիները» հեռուստասերիալի սերիաներից մեկում։ 2015 թվականին նա մասնակցել է «Ունկնդիրները» բեմադրությունում։ Նա նաև ոչ մեծ դեր է խաղացել 2016 թվականի «Չակ» ֆիլմում։

2016 թվականին Սինկը ստացել է «Տարօրինակ դեպքեր» հեռուստասերիալի գլխավոր դերերից մեկը։

## Անձնական կյանք
«Ապակե ամրոց» դրամատիկական ֆիլմի նկարահանումների ընթացքում նա ընկերացել է Վուդի Հարելսոնի և հատկապես նրա դուստր Մականիի հետ։ Չնայած նրան, որ նա արդեն վեգան էր, Հարելսոնը և նրա ընտանիքը նույնպես ոգեշնչել են նրան վեգան մնալ։

## Ֆիլմագրություն
### Ֆիլմ

### ՀԵռուստասերիալ

## Թատրոն

## Ծանոթագրություններ

## Արտաքին հղումներ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Թատրոնի ամերիկացի դերասանուհիներ
Պասկուալ Ալերդի

**Պասկուալ Ալերդի** (, ), շվեյցարացի երգիչ և դերասան։ Առավել հայտնի է «Չարի կացարան» (2002) ֆիլմում Ջեյ-Դիի դերակատարումով, ինչպես նաև նկարահանվել է Թիլ Շվայգերի ֆիլմերում։ 2003 թվականից նվագում է Big Gee խմբում՝ ստեղնաշարային գործիքներ։

## Կարիերա
2002 թվականին խաղացել է Ջեյ-Դիի դերը «Չարի կացարան» հոլիվուդյան մարտաֆիլմում։

2013 թվականին ելույթ է ունեցել Բրոդվեյ թատրոնում «Չիկագո» մյուզիքլում՝ Բիլի Ֆլինի դերում։

2016 թվականին խաղացել է շվեցարական «Գոթարդ» հեռուստասերիալում գլխավոր դերերից մեկը, որը դարձել է Շվեյցարիայի խոշորագույն հեռուստանախագծերից մեկը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Շվեյցարացի դերասաններ
Կատեգորիա:Շվեյցարացի երաժիշտներ
Կատեգորիա:Շվեյցարացի երգիչներ
Օլգա Կարապետյան

**Օլգա Կարապետյան** (), ռուս ճարտարապետ, Սոլիկամսկի գլխավոր ճարտարապետը (ճարտարապետության և քաղաքաշինության կոմիտեի նախագահ)։

## Կենսագրություն
Ծնվել է 1958 թվականին Սվերդլովսկի մարզի Կրասնոուֆիմսկում։ 1982 թվականին ավարտել է Սվերդլովսկի ճարտարապետական ինստիտուտը։ Աշխատել է Պերմի, Սվերդլովսկի, Տոբոլսկի, Սոլիկամսկի նախագծային ինստիտուտներում։ Սոլիկամսկի գլխավոր ճարտարապետի պաշտոնում Օլգա Կարապետյանն աշխատել է 2007 թվականի փետրվարից։ Արդեն Օլգա Կարապետյանին հանձնվել է Սոլիկամսկի գլխավոր հատակագիծը, որը ենթադրում է քաղաքի տարածքի մասսայական կառուցապատում փոքր հարկայնության տներով, այդ թվում ՝ ինքնակամ կառուցված օբյեկտների քանդման հաշվին։

## Օլգա Կարապետյանի սպանություն
Սպանվել է 2010 թվականի մարտի 18-ին իր տան մուտքի մոտ՝ սրտի կրակոցից։ «Մարտի 18-ի առավոտյան, ժամը 8-ի և 9-ի սահմաններում, Կլեստովկա թաղամասում հայտնաբերվել է կնոջ դիակ՝ բռնի մահվան նշաններով։ Փաստի առթիվ հարուցվել է քրեական գործ՝ ՌԴ ՔՕ-ի «սպանության» առաջին հոդվածի 105-րդ մասով։ Կատարվել է նախաքննություն»։ Սոլիկամսկ է մեկնել քննչական-օպերատիվ խումբ Պերմի երկրամասի քննչական-օպերատիվ խմբի հրամանատար Սերգեյ Սարապուլցևի ղեկավարությամբ։ Բացի այդ, քրեական գործի հետաքննության համար ներգրավվել են քննչական վարչության քրեագիտության բաժնի մասնագետներ՝ դրա ղեկավար Վլադիսլավ Էքկերտի գլխավորությամբ։ Վախենալով ԶԼՄ-ների կողմից այդ սպանությունը լռեցնելուց՝ Օլգա Կարապետյանի որդին ողբերգության մասին տեղեկատվությունը տեղադրել է իր բլոգում՝ դիմելով ընկերներին և ընթերցողներին՝ իրենց բլոգներում այդ տեղեկատվությունը կրկնօրինակելու խնդրանքով։

Հազարավոր բլոգերներ վերահրապարակել են այդ հաղորդագրությունը, ներառյալ Պերմի երկրամասի նահանգապետ Օլեգ Չիրկունովը։

2014 թվականի փետրվարին Պերմում դատավճիռ կայացվեց երկու տղամարդկանց նկատմամբ, որոնք սպանեցին Օլգա Կարապետյանին։ Երդվյալ ատենակալների կոլեգիայի որոշման հիման վրա երկու հանցագործներն էլ մեղավոր են ճանաչվել ՌԴ ՔՕ 105 հոդվածի 2-րդ մասի 3-րդ կետով (սպանություն վարձույթով)։ 27-ամյա հանցագործը ստացել է 23 տարվա պատիժ, իսկ 46-ամյան՝ 15 տարվա։ Հանցագործության պատվիրատուի ինքնությունը քննությամբ դեռևս պարզված չէ, սակայն համարվում է, որ սպանության դրդապատճառը ճարտարապետի մասնագիտական գործունեությունն է։

## Մեջբերումներ

## Ծանոթագրություններ

Կատեգորիա:Ռուսաստանում սպանվածներ
Կատեգորիա:Խորհրդային ճարտարապետներ
Կատեգորիա:Ռուս ճարտարապետներ
Ժողովածու (5026)

**Ժողովածու** (5026), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5026 թվի տակ։ Ձեռագիրը գրվել է 18-րդ դարում (1736 թվականից հետո)։ Գրված է թղթի վրա, որը ունի 21x14 չափս։ Ձեռագիրը կազմված է 241 թերթից։ Գրված է երկսյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարաններ հետագայի՝ պահպանակ Ա (1855 թ.):
## Բովանդակություն
* Աշխարհացոյց լատինացւոց (թրգմ. Յովհ. Անկիւրացի)։
* Պատմութիւն խաչին, որ եղև ի ձեռն Մեծին Ներսիսի։
* Գրիգորի Պապի հռոմաց Բանք պատմողականք առ Պետրոս նախասարկաւագ իւր։
* Ներսես Լամբրոնացւոյ Մեկնութիւն էր ընդ եղբարս-ի։
* Աբր. Կրետացւոյ Պատմութիւն անցիցն իւրոց և Նադրշահին։
## Ծանոթագրություններ

Կատեգորիա:Մատենադարանի ձեռագրեր
Սատանայական պարահանդես

**«Սատանայական պարահանդես»** (, Դարեն Լին Բոուսմանի անկախ ամերիկյան ֆիլմ-մյուզիքլը՝ Թերենս Զդունիչի սցենարի հիման վրա։ Ֆիլմի երաժշտությունը գրել են Թերենս Զդունիչը և Սաար Հենդելմանը։ Գլխավոր դերերում նկարահանվել են Շոն Պատրիկ Ֆլեներին, Բրիանա Էվիգանը, Ջեսիկա Լաունդեսը, Ալեքսա Վեգան և Թերենս Զդունիչը՝ Լյուցիֆերի դերում։

Ֆիլմի շնորհանդեսը կայացել է 2012 թվականի մարտի 30-ին։

## Սյուժե
Ֆիլմը մի խումբ մարդկանց մասին է, որոնք անսպասելիորեն հայտնվում են դժոխքի պարահանդեսում, որը կառավարում է հենց սատանան։ Վշտահար հայր Ջոնը, կլեպտոման տիկին Մերիվուդը և կոտրված սրտով դեռահաս Թամարան․ նրանցից յուրաքանչյուրը հակված է կրկին կրկնել սխալները, ինչն էլ նրանց բերել է պարահանդես։

## Դերերում
* Շոն Պատրիկ Ֆլեների - *Ջոն*
* Բրիանա Էվիգան - *տիկին Մերիվուդ*
* Ջեսիկա Լաուդենս - *Թամարա*
* Ալեքսա Վեգա - *Վիկ*
* Թերենս Զդունիչ - *Լյուցիֆեր*
* Շոն Քրեհան - *Վարժեցնեղ*
* Բիլ Մոուզիլ - *Հրաշագործ*
* Պոլ Սորվինո - *Աստված*
* Էմիլի Օթեմն - *Զարդարված տիկնիկը*
* Ջեյ ԼաՌոուզ - *Մեր*
* Մարկ Սենտեր - *Կարիճ*
* Թիլման Գորսվորսի - *Դանիել*
* ԴեյթոնՔելի - *տոմսավաճառ*
* Նիվեկ Օգր - *երկվորյակ*
* Մայք «Ամենակարող» Մուրգա - *Պարտվածը*
* Այվեն Լ. Մուդի - *Թափառական ծաղրածու*
* Հանա Վագներ - *Woe-Maiden*
* Մեգի «Նավապետ Մեգոթս» Լալի - *Woe-Maiden*
* Բեթ «Կոնտեսա» Հայնդերլիթեր - *Woe-Maiden*

## Նկարահանումներ և առաջխաղացումներ
Ֆիլմը բացարձակապես անկախ նախագիծ է․ նկարահանումները, որոնց համար վճարել են Դարեն Լին Բոուսմանը և Թերենս Զդունիչը, ավարտվել են 2012 թվականի հունվարին։ Ֆիլմում նկարահանվել է *[[Սլիպկնոտ|Slipknot]]* խմբի թմբկահար Շոն Քրեհանը, որի համար դերը դարձել է առաջինը խաղային ֆիլմում։ 2011 թվականի դեկտեմբերին Դարեն Բոուսմանը համացանցում տեղադրել է ֆիլմի 12 րոպեանոց տեսահոլովակը՝ հայտնի դաշնակահար Էմիլի Օտեմնի մասնակցությամբ, որտեղ հանդիսատեսին առաջարկում է բացահայտել հանելուկը։

*«The Hollywood Reporter»* տեղեկացնում է, որ նոր ֆիլմը ոչ թե «Ռիպո»-ի նման է լինելու, այլ ավելի մռայլ։ Ապրիլ ամսին շրջագայության շրջանակներում ռեժիսորը ֆիլմը ներկայացրեց ամերիկյան 30 քաղաքներում։ Ինչպես նաև հնարավոր է ձեռք բերել ֆիլմի 12 երգերի սաունդթրեքների ալբոմը։

Հեղինակները նախագիծը անվանում են «առաջին էպիզոդ», իսկ 2016 թվականին հրապարակվել է ֆիլմի երկրորդ մասը «Սատանաների պարահանդես. Ալելույա» անվամբ։

## Ծանոթագրություններ

## Արտաքին հղումներ
* Պաշտոնական կայք
* Պաշտոնական ֆորում
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ռոք-օպերաներ
Ավետարան (5158)

**Ավետարան** (5158), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5158 թվի տակ։ Ձեռագիրը գրվել է 1683 թվականին Հայրապետ գրիչի կողմից։ Գրված է թղթի վրա, որը ունի 21.5x14 չափս։ Ձեռագիրը կազմված է 256 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա 4 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 124ա, 197բ, 253բ, հետագայի՝ 255բ (1775 թ.), 197բ (1906 թ.):

## Ծանոթագրություններ

Կատեգորիա:Մատենադարանի ձեռագրեր
Ավետարան (5016)

**Ավետարան** (5016), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5016 թվի տակ։ Ձեռագիրը գրվել է 1593 թվականին Բաղդասար գրիչի կողմից Բոլենց գյուղում (Մոկաց երկիր)։ Ծաղկող՝ Ներսես քահանա։ Ստացողը եղել է Արղուն մահտեսին (կին)։ Գրված է թղթի վրա, որը ունի 19.7x15 չափս։ Ձեռագիրը կազմված է 294 թերթից։ Ունի տերունական 16, ավետարանիչ 4, խորան 9, կիսախորան, լուսանցազարդ մանրանկարներ։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կանաչ մետաքս։ Հիշատակարան գրչի՝ 291ա, հետագայի՝ 294բ (16-րդ դար)։
## Ծանոթագրություններ

Կատեգորիա:Մատենադարանի ձեռագրեր
Օմդուրման

**Օմդուրման** (՝ Ում Դուրման), Սուդանի՝ մեծությամբ երկրորդ քաղաքը։ Գտնվում է Սուդանի մայրաքաղաք Խարթումի դիմաց՝ Նեղոս գետի մյուս ափին։ Ըստ 2012 թվականի տվյալների՝ Օմդուրմանի բնակչությունն առանց ագլոմերացիայի կազմում է 2,8 միլիոն մարդ։ Պետության առևտրային կենտրոնն է։

## Պատմություն
1884 թվականին պատմության մեջ որպես «մահդիստականների ապստամբություն» հայտնի հակագաղութային ապստամբության առաջնորդ Մուհամեդ «Մահդի» Ահմադն Օմդուրման գյուղում ստեղծել է իր ռազմական շտաբը, որը գտնվում էր Սուդանի Խարթում վարչական կենտրոնի դիմաց՝ Նեղոսի հակառակ ափին։ 1885 թվականին, երբ տիֆից մահանում է Մուհամեդ «Մահդի» Ահմադը, նրա ժառանգ Աբդալահ «Խալիֆ» իբն Մուհամեն Օմդուրմանը հռչակել է երկրի մայրաքաղաք։

Օմդուրմանի ճակատամարտում Հորացիո Հերբերտ Կիտչեների գլխավորությամբ անգլիական զորքերը հաղթել են ապստամբ ուժերին և ապահովել անգլիական տիրապետության ապահովումը Սուդանում։

## Աշխարհագրություն
Տեղակայված է Սպիտակ Նեղոս գետի ափին՝ ծովի մակարդակից 390 մետր բարձրության վրա։ Խարթումի և Հյուսիսային Խարթումի հետ տնում է քաղաքայի ագլոմերացիայի կազմի մեջ։

## Կլիմա

## Բնակչություն
Ըստ 2010 թվականի տվյալների՝ Օմդուրմանի բնակչությունը կազմում է 2 577 780 մարդ։

## Պատկերասրահ

Map Sudan Ohmdurman.png|Օմդուրմանի, Խարթումի և Հյուսիսային Խարթումի (Բահրի) քարտեզը
Mahdi Grave in Omdurman.jpg|Ալ Մահդի թանգարան
Khartoum 32.53706E 15.60754N.jpg|Տեսքը տիեզերքից


## Քույր քաղաքներ
*  Հարգեյսա, Սոմալիլենդ
*  Խարթում, Սուդան

## Ծանոթագրություններ

## Գրականություն
* Գուստերին Պ․ Վ․ Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4

Կատեգորիա:Սուդանի քաղաքներ
Ջալմա Սանտոս

**Ջալմա Սանտոս**, իրական անունը՝ **Դեժալմա Պերեյրա Դիաս դոս Սանտոս** (, , ), բրազիլացի ֆուտբոլիստ, պաշտպան, 1962 և 1958 թվականների աշխարհի չեմպիոն։ Աշխարհի չորս առաջնությունների մասնակից (բացի հաղթողներից, 1954 թվականին և 1966 թվականին)։

Երկար ժամանակ Բրազիլիայի հավաքականի կազմում անցկացրած խաղերի քանակով ռեկորդակիր է եղել (առայժմ այդ ցուցանիշով նրան չի շրջանցել Կաֆուն)։ Համաշխարհային ֆուտբոլի պատմության լավագույն աջ պաշտպաններից մեկը։ 2004 թվականին Պելեն նրան ընդգրկել է 125 մեծագույն ֆուտբոլիստների ցուցակում։

## Կենսագրություն
Ջալմա Սանտոսը ծնվել է Սան Պաուլոյում, աղքատ ընտանիքում։ 19 տարեկանում նա դարձել է «Պորտուգեզ»-ի խաղացող, որտեղ հանդես է եկել 10 մրցաշրջան։ Արդեն 29 տարեկանում, լինելով աշխարհի չեմպիոն, դարձել է «Պալմեյրաս»-ի խաղացող, որը Բրազիլիայի մեծագույն ակումբներից մեկն է և որտեղ անցկացրել է իր կարիերայի հաջորդ 10 տարիները։ Սանթոսն իր կարիերան ավարտել է «Ատլետիկո Պարանաենսե» ակումբում՝ 42 տարեկան հասակում՝ ակումբային մակարդակով խաղալով ավելի քան հազար հանդիպում։

2013 թվականի հուլիսի 24-ին Ջալման մահացել է Ուբերաբա քաղաքի հիվանդանոցում թոքերի բորբոքումից հետո առաջացած բարդությունների հետևանքով։

## Ձեռքբերումներ
*Ռոբերտաոյի գավաթակիր (1) 1967
* Բրազիլիայի գավաթակիր (2) 1960, 1967
* Սան Պաուլո նահանգի չեմպիոն (3) 1959, 1963, 1966
* Պարանա նահանգի չեմպիոն (1) 1970
* Ռիո-Սան Պաուլու մրցաշարի հաղթող՝ 1952, 1955, 1965
*Աշխարհի չեմպիոն (2) 1958, 1962
* Համաամերիկյան խաղերի չեմպիոն (1) 1952

## Ծանոթագրություններ

## Արտաքին հղումներ
* Կենսագրությունը «Տորսիդ»-ում
* Կենսագրություն 
* Հավաքականի հանդիպումների վիճակագրությունը 

Կատեգորիա:1929 ծնունդներ
Կատեգորիա:2013 մահեր
Կատեգորիա:Անձինք այբբենական կարգով
Կատեգորիա:Ատլետիկո Պարանաենսեի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Թոքաբորբից մահացածներ
Կատեգորիա:Հուլիսի 23 մահեր
Կատեգորիա:Պալմեյրասի ֆուտբոլիստներ
Կատեգորիա:Պորտուգեզա Դեսպորտոսի ֆուտբոլիստներ
Կատեգորիա:Սան Պաուլու քաղաքում ծնվածներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 21 ծնունդներ
Կատեգորիա:ՖԻՖԱ 100
Կատեգորիա:Ֆուտբոլիստներ այբբենական կարգով
Դունգուան

**Դունգուան** (), պրեֆեկտուրայի մակարդակ ունեցող քաղաք Չինաստանում ՝ Գուանդունի  կենտրոնում։ Կարևոր արդյունաբերական կենտրոն, որը գտնվում է Գուանչժոուի (հյուսիսում) պրեֆեկտուրայի մակարդակ ունեցող քաղաքների կողքին, Հուիզժոնում (հյուսիս-արևելքում) և Շենժենում (հարավ-արևելքում)։ Դոգուանում է գտնվում աշխարհի խոշորագույն South China Mall-ը։

## Ժողովրդագրություն
Դոնգուանի քաղաքային բնակչությունը մոտ յոթ միլիոն մարդ է, նրանցից շատերը պաշտոնապես քաղաքի բնակիչներ չեն և համարվում են ոչ մշտական բնակիչներ գործարաններում աշխատելու համար։

Դունգուան  շրջանի վարչական միավորի մեջ չկան գավառներ, բայց բաժանվում է մեծ  մասերի՝ 4 մարզերի և 28 համայնքների։

Dongguan Guanyinshan.jpg|Գուանինի սրբարանը Դոնգուանում
Humen Bridge.JPG|Կամուրջ Պերլ գետի դելտայի վրայով
Dongguan001.jpg|Դունգուան փողոցը
Dongguan002.jpg |Հին բերդ
NewSouthChinaMall-SPAR.jpg | New South China Mall



## Տրանսպորտ

Քաղաքում կա մետրո, որը բացվել է 2016 թվականի մայիսի 27-ին։

## Տնտեսություն
Դոնգուանն արդյունաբերական խոշոր կենտրոն է։ Մասնավորապես, այստեղ կենտրոնացած են կապի և էլեկտրոնիկայի ձեռնարկությունները։ Քաղաքում գտնվում է աշխարհի խոշորագույն սմարթֆոնների արտադրող Վիվո ընկերությունը։ Այստեղ կան այնպիսի կազմակերպություններ ինչպիսիք են՝ DuPont, Samsung Electronics, Nokia, Կոկա-Կոլա, Nestlé և Maersk։

## Ծանոթագրություններ

Կատեգորիա:Չինաստանի քաղաքներ
Ալեքսեյ Ժիտնիկով

**Ալեքսեյ Անատոլևիչ Ժիտնիկով** (, ), ռուս ֆուտբոլիստ, պաշտպան։

## Կարիերա
Կարիերան սկսել է Ռամենսկոյեի «Սատուրն» ակումբում 2003 թվականին, որտեղ անցկացրել է 18 խաղ՝ Պրեմիեր լիգայում։ 2007 թվականին տեղափոխվել է Բելգոգրադի Սալյուտ ակումբում, որը հանդես է գալիս առաջին դիվիզիոնում։ Ակումբի կազմում անցկացրել է 17 խաղ։ 2007 թվականի երկրորդ կեսին տեղափոխվել է «Խիմկի» ակումբ, հանդես է եկել Պրեմիեր լիգայում և անցկացրել է ընդհանուր 4 խաղ։ Ապա 2008 թվականին տեղափոխվել է Նովոսիբիրսկի Վիտյազ ակումբ, որտեղ անցկացրել է 14 խաղ խփել է 2 գոլ։ 2010 թվականին մեկ մրցաշրջան անցկացրել է Վոլգոգրադի «Ռոտոր» ակումբում, որտեղ խաղացել է 38 խաղ և խփել է 3 գոլ։ 2011 թվականին շարունակել է կարիերան աստրախանյան «Վոլգար Գազպրոմ» ակումբում, անցկացրել է ընդհանուր 2 խաղ առաջին երկու մրցաշարների ժամանակ։ Նույն թվականին տեղափոխվել է Վորոնեժի «Ֆակել» ակումբ։ 2013 թվականի հուլիսի տեղափոխվել է Կուրսկի «Ավանգարդ» ակումբ։

## Վիճակագրություն

## Ծանոթագրություններ

## Արտաքին հղումներ
* Профиль на официальном сайте ФК «Факел» Воронеж 
* 
* 
* Алексей Житников: «Любой результат, кроме победы, рассматривается как неудач 
 

Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քարոզգիրք (5156, Սիմեոն Երևանցի)

**Քարոզգիրք, Սիմեոն Երևանցի** (5156), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5156 թվի տակ։ Ձեռագիրը գրվել է 1808 թվականին Հովհաննես (անանուն) գրիչի կողմից Կոստանդուպոլսում։ Գրված է թղթի վրա, որը ունի 20.5x13 չափս։ Ձեռագիրը կազմված է 281 թերթից։ Գրված է երկսյուն, նոտրգրով։ Կազմը՝ կաշեպատ ստվարաթուղթ, դրոշմատիպ։ Հիշատակարաններ գրչի՝ 270ա։
## Բովանդակություն
* նաև՝ Նորին Կտակ Մեծի ուրբաթու։
## Ծանոթագրություններ

Կատեգորիա:Մատենադարանի ձեռագրեր
Բորիս Ալեքսեև

**Բորիս Ալեքսեև** (), Չուվաշիայի խորհրդային դերասան, թատրոնի ռեժիսոր, մանկավարժ։ ԽՍՀՄ ժողովրդական արտիստ (1969)։

## Կենսագրություն
Բորիս Ալեքսեևը ծնվել է 1911 թվականի ապրիլի 14 (27)-ին (ըստ այլ աղբյուրների՝ 1911 թվականի ապրիլի 13(26)-ին) Բայսուբակ գյուղում (ներկայում՝ Չեբոկսարսկի շրջան, Չուվաշիա, Ռուսաստան)։

1932 թվականին ավարտել է Չեբոկսարի երաժշտական-թատերական տեխնիկումը (ներկայում՝ Չեբոկսարիի Ֆ․ Պավլովի անվան երաժշտական ուսումնարան)։

1929 թվականից եղել է Չուվաշիայի դրամատիկական թատրոնի դերասան (ներկայում՝ Չուվաշսկի Կ․ Իվանովի անվան դրամատիկական թատրոն) (Չեբոքսարի)։

Պատերազմի տարիներին աշխատել է որպես մեկ գործողությունից կազմված պիեսների ռեժիսոր, հյուրախաղերի գծով լիազոր, կատարել պատգամավորական գործառույթներ։

Մի քանի տարի դասավանդել է դերասանական ստուդիայում։

1994 թվականին դարձել է ՀամԿ(բ)Կ անդամ։

Բորիս Ալեքսեևը մահացել է 1973 թվականի մայիսի 3-ին Չեբոկսարիում։ Թաղվել է № 2 գերեզմանատանը (Բուսաբանական այգու մոտ)։

## Պարգևներ և կոչումներ
* ՌԽՖՍՀ վաստակավոր արտիստ (1940)
* Չուվաշական ԻԽՍՀ ժողովրդական արտիստ (1943)
* ՌԽՖՍՀ ժողովրդական արտիստ (1960).
* ԽՍՀՄ ժողովրդական արտիստ (1969)
* Աշխատանքային կարմիր դրոշի շքանշան

## Թատերական աշխատանքներ
*  - «Պեր կուն», («Մեկ օր»,) Ե․ Ելլիև - *գյուղացի*
*  - «Բորիս Գոդունով», Ա․ Պուշկին - *խորամանկ վանական*
*  - «Կախարդական համաձուլվածք», Վ․ Կիրշոն - *Ինժեներ Պետյա*
*  - «Այդար», Պ, Օսիպով - *ծեր Դրուժկա Տույպուս*
*  - «Ինչպես էր խառնվում պողպատը», Ն․ Օստրովսկեմ - *Պավել Կորչագին*
*  - «Սուտրա», («Դատարան»,) Ֆ․ Պավլով - *Ուխտերկե*
*  - «Օթելլո», Վ․ Շեքսպիր - *Յագո*
*  - «Զինված մարդը», Ն․ Պագոդին - *[[Վ․ Լենին]]*
*  - «Ռեվիզոր», Ն․ Գոգոլ - *Խլեստակով*
*  - «Тăван çĕр-шывра», («Հայրենի հողում»,) Պ․ Օսիպով - *Սերյոժա*
*  - «Բալզամինովի ամուսնությունը», Ա․ Օստրովսկի - *Բալզամինով*
*  - «Պանդոկապանուհին», Կ․ Գոլդոնի - *Ֆորլիպոպոլի*
*  - «Յալթա», («Գյուղում»,) Ֆ․ Պավլով - *Մուսյա*
*  - «Էնթիպ», Վ․ Ռժանով - *Էնթիպ*
*  - «Նարսպի», ըստ Կ․ Իվանովի պիեսի - *Դրուժկա*
*  - «Քաղքենիներ», Մ․ Գորկի - *Պերչիխին*
*  - «Նարսպի», ըստ Կ․ Իվանովի պիեսի - *Տոխտաման*
*  - «Ծերուկ», Մ․ Գորկի - *Ծերուկ*
*  - «Խավարի իշխանություն», Լ․ Տալստոյ - *Ակիմ*
* «Սադուրը և Իդեմը», Ի․ Մակսիմով-Կոշկինսկ  - *Ասմատ*
* «Հոկտեմբերյան ալիք», Ա․ Կալգան - *Մերկուրև*
* «Երիտասարդ գվարդիա», ըստ Ա․ Ֆադեևի - *Սերգեյ Տյուլենին*
* «Հարսանիք օժիտով», Ն․ Դյակոնով - *Ավդե Սպիրիդոնովիչ*
* «Հատակում», Մ․ Գորկի - *Լուկա*
* «Անտառ», Ա․ Օստրովսկի - *Արկաշկա Սչաստլիվցև*
* «Հանուն հեղափոխության», Մ․ Շատրով - *Լենին*

## Ծանոթագրություններ

## Արտաքին հղումներ
* 
* Ալեքսեևի կենսագրությունը և լուսանկարը 

Կատեգորիա:Խորհրդային դերասաններ
Կատեգորիա:Խորհրդային մանկավարժներ
Կատեգորիա:ԽՍՀՄ ժողովրդական արտիստներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս թատերական ռեժիսորներ
Կատեգորիա:Խորհրդային թատերական մանկավարժներ
Կատեգորիա:ԽՄԿԿ անդամներ
Կատեգորիա:Ռուս դերասաններ
Խուան Կառլոս Ֆրեսնադիլյո

**Խուան Կառլոս Ֆրեսնադիլյո** (, ), իսպանացի կինոռեժիսոր, սցենարիստ, պրոդյուսեր։

## Կենսագրություն
Ուսումնասիրել է ֆոտո և կինո արվեստներ Մադրիդում։ 1987 թվականին հիմնել է պրոդյուսերական ընկերություն, որըաջակցում էր կարճամետրաժ և գովազդային կինոնկարները։ Նրա առաջին կարճամետրաժ «սև» ֆիլմն է՝ «Նորապսակները» (1996), որը դարձել է Օսկար կինոմրցանակի թեկնածու և գրավել է բազում այլ մրցանակներ։ Հաջորդ գործերը հաստատել և ամրապնդել են նրա հաջողությունը։

## Ֆիլմագրություն
* 1996 - Նորապսակները () - կարճամետրաժ, սև-սպիտակ, անվանակարգ՝ Օսկար և Գոյա մրցանակներ, Աստուրիայի մեծ հատուկ մրցանակ, Ալկալա դե Էնարես կարճամետրաժ ֆիլմի ազգային մրցանակ։
* 2001 - Ինտակտո () - Գոյա մրցանակ լավագույն նոր ռեժիսորին, Ֆանտասպորտո կինոփառատոնի մրցանակ լավագույն սցենարի ու ֆիլմի համար։
* 2002 -   - կարճամետրաժ, Ալեխանդրո Խոդորովսկու մասին
* 2007 - 28 շաբաթ անց () - Դեննի Բոյլի 28 օր անց ֆիլմի սիքվել, բրիտանական Իմպերիայի մրցանակ լավագույն սարսափ ֆիլմի համար։
* 2011 - Չարագործները () - իսպանա-բրիտանական թրիլլեր, 2 անվանակարգ գոյա մրցանակի համար։

## Ծանոթագրություններ

## Արտաքին հղումներ
* Խուան Կառլոս Ֆրեսնադիլյո на сайте IMDB

Կատեգորիա:Իսպանացի սցենարիստներ
Կատեգորիա:Իսպանացի կինոռեժիսորներ
Յանսի Բաթլեր

**Յանսի Բաթլեր** (, ), ամերիկացի դերասանուհի։

## Գործունեություն
Բաթլերը առաջին ֆիլմերն են՝ «Մանը և ավտոմեքենան» (1992) և «Վայրի ափ» (1993) կարճամետրաժ ֆիլմերը։ 1993 թվականի «Ծանր թիրախ» ֆիլմում խաղացած դերը նրան ճանաչելիություն է բերել, որից հետո նա նկարահանվել է «Ափամերձ տարածք» չհաջոված ֆիլմում։ Այդ ամենից հետո նա վերադարձավ հեռուստատեսություն՝ Սթիվեն Բոչկոյի «Հարավային Բրուքլին» սերիալ։ Այն նույնպես փակվեց մեկ տարի հետո։

Բաթլերը մեծ հռչակ է ձեռք բերել «Վհոկի շեղբը» ֆիլմի գլխավոր դերի շնորհիվ, որտող խաղացել է Սարի Պիցինա սուպերհերոսուհու դերը։ Սերիալին նախորդել է 2000 թվականի «Վհուկի շեղբը» ֆիլմը։ 2002 թվականին նա շահել է «Սատուրն» մրցանակը, որպես լավագույն դերասանուհի։ Սերիալը հաջողված էր առաջին եթերաշրջանում, բայց երկրորդ եթերաշրջանում կորցնելուվ իր լսարանը՝ 2002 թվականին փակվեց։ Այդ թվականից Բաթլերի կարիերան անկում ապրեց։ Վերջին անգամ նկարահանվել է «Ինչպե՞ս պտտել աշխարհը» ցերեկային ֆիլմում 2007 թվականին, ինչպես նաև նկարահանվել է հեռուստատեսության համար ցածր բյուջետային ֆիլմերում։

«Վհուկի շեղբը» սերիալից հետո Բաթլերը տառապում էր թմրամոլությամբ և ալկոհոլային կախվածությամբ, որի հետևանքով հաճախ հայտնվել էր մեղադրյալի աթոռին։ 2007 թվականից նա ձերբակալված է անսթափ մեքենա վարելու պատճառով։

## Ֆիլմագրություն
* «Սպանության ցուցակ» (1993)
* «Ծանր թիրախ» (1993)
* «Ապամերձ գոտի» (1994)
* «Թող դա ես լինեմ» (1995)
* «Թռուցիկ փողեր» (1996)
* «Մեղքերի հատուցում» (1997)
* «Գաղտնի բունկեր» (1997)
* «Գաղտնի նյութեր» (1999)
* «Վհուկի շեղբը» (2001—2002)
* «Անցած ցնորք» (2000)
* «Անհաջող կատակ» (2006)
* «Վասիլիսկ։ Օձերի թագավորը» (2006)
* «Հարվածի գոտի» (2006)
* «Վուլվսբեյն։ Մարդագայլը» (2009)
* «Հարված հետույքին (ֆիլմ)» (2010)
* «Վախի լիճը» (2010)
* «Յետի Զայրույթը» (2011)
* «Շնաձկների շաբաթ» (2012)
* «Վախի լիճը 4։ Վերյին ղեկավարը» (2012)
* «Մութ անտառ։ Հանսը, Գրետան և 420-րդ կախարդը» (2013)
* «Հարված հետույքին 2» (2013)
* «Վախի լիճը։ Անակաոնդա» (2015)

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Միխայել Մյուլեր

**Միխայել Մյուլեր** (, ), գերմանացի քաղաքական գործիչ, ԳՍԴԿ անդամ, 2014 թվականի դեկտեմբերի 11-ից Գերմանիայի Դաշնային Հանրապետության մայրաքաղաք Բեռլինի բուրգոմիստր։

## Կենսագրություն
Միխայել Մյուլերը ծնվել է Տեմպելհոֆ շրջանում, 1982 թվականին միջնակարգ կրթություն է ստացել։ 1983-1986 թվականներին ստացել է առևտրի մասնագետի կրթություն։ Մինչև 2011 թվականը աշխատել է հոր՝ Յուրգեն Մյուլերի ընտանեկան ձեռնարկությունում, որես տպագրիչ։

1981 թվականին Մյուլերը միացել է Գերմանիայի սոցիալ-դեմոկրատական կուսակցությանը։ 1989-1996 թվականներին եղել է Տեմպելհոֆի շրջանային ժողովի պատգամավոր, գլխավորել է խմբակցությունը։ 2000-2004 թվականներին Մյուլերը զբաղեցրել է Տեմպելհոֆ-Շենեբերգ շրջանի ԳՍԴԿ շրջանային բաժանմունքի նախագահի պաշտոնը։ 1996 թվականից Միխայել Մյուլերն ընտրվել է Բեռլինի պատգամավորների պալատ, իսկ 2001 թվականի հունիսից մինչև 2011 թվականի նոյեմբերը եղել է այդտեղ ԳՍԴԿ խմբակցության նախագահը։ 2011 թվականի դեկտեմբերի 1-ին ընդգրկվել է Կլաուս Վովերայթի կառավարության կազմում։ 2014 թվականի դեկտեմբերի 11-ին Բեռլինի բուրգոմիստրի պաշտոնում փոխարինեց իր լիազորությունները վաղաժամկետ վայր դրած Կլաուս Վովերայթին, դրանից քիչ առաջ կրկին գլխավորելով ԳՍԴԿ պատգամավորական խմբակցությունը՝ Պատգամավորների պալատում։ Նրա առաջնորդությամբ ԳՍԴԿ-ն 2016 թվականին հաղթել է Բեռլինի Լանդթագի ընտրություններում։

Ամուսնացած է։ Ունի երկու չափահաս երեխաներ։

## Ծանոթագրություններ

## Արտաքին հղումներ
* Կենսագրությունը Բեռլինի պաշտոնական կայքում 

Կատեգորիա:Գերմանիայի քաղաքական գործիչներ
Կատեգորիա:Գերմանացի նախարարներ
Կատեգորիա:Գերմանացի տպագրիչներ
Կատեգորիա:Գերմանացի գործարարներ
Ավետարան (5017)

**Ավետարան** (5017), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5017 թվի տակ։ Ձեռագիրը գրվել է 1553 թվականին Աստվածատուր գրիչի կողմից Ղազարու վանք, Տարոն, Խառաբաստա վանքում (Քաջբերունիք)։ Ծաղկող՝ Թումա Եղեգեցի։ Ստացողը եղել է Փաշաբեկ տիկինը։ Գրված է թղթի վրա, որը ունի 18.8x13.5 չափս։ Ձեռագիրը կազմված է 308 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 235բ, 304բ, ծաղկողի՝ 10բ, 15բ, 99բ, 236բ։
## Ծանոթագրություններ

Կատեգորիա:Մատենադարանի ձեռագրեր
Ջորջ Վելա

**Ջորջ Ուիլյամ Վելա** (, ), մալթացի քաղաքական գործիչ և Մալթայի 10-րդ, գործող նախագահը։ Նա երկու անգամ եղել է արտաքին գործերի նախարար. 1996 թվականից մինչև 1998 թվականը՝ վարչապետ Ալֆրեդ Սանտի օրոք, և 2013 թվականից մինչև 2017 թվականը՝ Ժոզեֆ Մուսկաթի օրոք։ Նա 2019 թվականի Մալթայի անուղղակի նախագահական ընտրություններում ընտրվել է միակ թեկնածու և 2019 թվականի ապրիլի 4-ին ընտրվել է Մալթայի 10-րդ նախագահ։

## Կենսագրություն
Վելան ծնվել է 1942 թվականին, Զեյթունում։ Նա ամուսնացել է Միրիամի հետ (ի ծնե՝ Գրիմ)։ Նրանք ունեն 2 դուստր, որդի և 7 թոռ։

Վելան 1964 թվականին ավարտել է բժշկական ֆակուլտետը, ավիացիոն բժշկության ոլորտում Ֆարնբորոյից (Մեծ Բրիտանիա) ստացել է վկայական և եղել է  ընտանեկան բժշկության մասնագետ։

## Գործունեություն
### Լեյբորիստների կուսակցություն
Վելան ընդունվել է Լեյբորիստների կուսակցություն և 1976 թվականին սկսել խորհրդարանական գործունեությունը։ Այնուհետև՝ 1978 թվականի հունվարին և 1981, 1992, 1996, 1998, 2003, 2008, 2013 թվականների համընդհանուր ընտրությունների ժամանակ, նա ընտրվել է կառավարության անդամ։ Որպես կառավարության անդամ՝ նա ներկայացրել է 3-րդ ու 5-րդ շրջանները։

### Սահմանի համար ծառայություն
1978 թվականին Վելան եղել է Եվրախորհրդի Խորհրդարանական ասամբլեայի անդամի տեղակալ և տեղական և տարածքային իշխանությունների կոնգրեսում՝ ծովային աղբյուրներից ծովի աղտոտման հարցերով զեկուցող։ 1987 թվականի հունվարից մինչև մայիս նա Եվրախորհրդում Մալթայի մշտական ներկայացուցիչ էր։

### Առաջնորդի տեղակալ
1992 թվականին Վելան ընտրվել է Լեյբորիստների կուսակցության խորհրդարանական հարցերով ղեկավարի տեղակալ և արտաքին գործերի մամուլի քարտուղար։ Նա ծառայել է որպես ԵՄ-Մալթա խորհրդարանական համատեղ կոմիտեի նախագահի տեղակալ։

## Արտաքին գործեր
1995 թվականից մինչև 1996 թվականը Վելան եղել է Ներկայացուցիչների պալատի գործարարական կոմիտեի և արտաքին հարաբերությունների խորհրդարանական կոմիտեի անդամ։

### Վարչապետի և արտաքին գործերի նախարարի տեղակալ
1996 թվականի հոկտեմբերին նշանակվել է վարչապետի, արտաքին գործերի նախարարի և բնապահպանության նախարարի տեղակալ և կրկին՝ 2013 թվականի մարտից մինչև 2017 թվականի հունիս։

Վելան իր աջակցությունն է հայտնել ՄԱԿ-ի խորհրդարանական ասամբլեա ստեղծելու քարոզարշավին, որը պաշտպանում է ՄԱԿ-ի ժողովրդավարական բարեփոխումները և ավելի հաշվետու միջազգային քաղաքական համակարգի ստեղծումը։

## Մրցանակներ
### Պետական մրցանակներ
* 60x60px Պատվո շքանշանի ասպետ
* 60x60px Մալթայի նախագահի իրավունքով՝ Մալթայի պատվո շքանշանի պատվավոր ասպետ և մեծ մագիստրոս
* 60x60px «Հանրապետության բարօրության համար» շքանշանի մեծ մագիստրոս

### Արտասահմանյան մրցանակներ
* 60x60px Սուրբ Միքայելի և Սուրբ Գևորգի շքանշան պատվավոր ասպետ-կոմանդոր (Մեծ Բրիտանիա)
* 60x60px «pro Merito Melitensi պատվո շքանշան»-ի մեծ խաչ (Մալթայի շքանշան)
* 60x60px Սուրբ Ագաթայի շքանշանի մեծ խաչի ասպետ (Սան Մարինո)
* 60x60px Պատվո շքանշանի մեծ կոմանդոր (Հունաստան)

## Ծանոթագրություններ

## Արտաքին հղումներ
* Մալթայի նախագահի պաշտոնական կայք 

Կատեգորիա:20-րդ դարի քաղաքական գործիչներ
Կատեգորիա:Արտաքին գործերի նախարարներ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:Պետության գործող ղեկավարներ
Ապրիր ինձ համար

**«Ապրիր ինձ համար»** ((, , *Jeena Sirf Merre Liye*)), հնդկական ֆիլմ, որը թողարկվել է 2002 թվականի նոյեմբերի 1-ին  ռեժիսոր Տալատոմ Ջանիի կողմից։ Գլխավոր դերերում Կարինա Կապուրն ու Տուսշար Կապուրն են։ «Ապրիր ինձ համար» ֆիլմը վերաէկրանավորվել է 2001 թվականին՝  *Manasantha Nuvve* թելուգական հեռուստաընկերությունում, որն էլ իր հերթին էկրանավորել է   *Anmol Ghadi* կինոշարքում 1946 թվականին։
 
## Սյուժե
Սա պատմություն է մանկության ընկերների՝ Կարանի և Պինկիի մասին։
Պինկան իր հայրիկի հետ ամեն տարի ամառային արձակուրդներին գալիս է լեռնային կայարան։ Այստեղ աղջիկը իր ժամանակն  անց է կացնում իր որբ ընկերոջ Կարանի հետ։ Պինկայի մեծահարուստ հայրը, չցանկանալով դստերը տեսնել աղքատ տղայի կողքին, բաժանում է նրանց։ Անցնում են տարիներ։ Կարանին որդեգրում է  մեծ քաղաքից մի մարդ։ Պինկան ապրում էր արտասահմանում,իր հորեղբոր տանը։ Եվ մի անգամ նրանք գտնում են միմյանց։

## Դերերում
* Կարինա Կապուր՝ *Պուդժա «Պինկի»*
* Տուսշար Կապուր ՝ *Կարան Մալխոտրա* 
* Մալիկա Շերավատ ՝ *Սումա*
* Կադեր Խան՝ *Մախենդրա Մալխոտրա*
* Վիժայենդրա Գխատգե ՝ *Պուդժիի հայրը*
* Ծիմանի Շիվպուրի ՝ 'Տիկին Մալխոտրա*
* Ալոկ Նատխ ՝ *պարոն Հաննա''

## Սաունդթրեք

Կատեգորիա:Հնդկական ֆիլմեր
Կատեգորիա:2002 ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:2000-ականների հինդի ֆիլմեր
Թերրի Օ'Քուին

**Թերրի О’Քուին**(, ), ամերիկացի դերասան, ավելի շատ հայտնի է դարձել Ջոն Լոկի դերով՝ «Կորուսյալները» հեռուստասերիալում, ինչպես նաև Պիտեր Ուոտսի դերով՝ «Հազարամյակ» հեռուստասերիալում։ «Կորուսյալները» հեռուստասերիալում դերակատարը արժանացել է ամերիկական հեռուստատեսային «Էմմի»  նոմինացիոն մրցանակի՝ «Լավագույն դերասան երկրորդ պլանի համար» (2007), այնուհետև «Screen Actors Guild Awards» նոմինացիոն մրցանակի՝ «Լավագույն դերասանական անսամբլ» (2006) և «Սատուրն» խրախուսական մրցանակի՝ որպես «Երկրորդ պլանի լավագույն դերասան» (2005)։

## Կենսագրություն
Թերրի О’Քուինը ծնվել է Միչիգան նահանգի Սու-Սենտ-Մարի քաղաքումում։ Սովորել է Միչիգանի Կենտրոնական համալսարանում, իսկ դրանից հետո՝ Այովա նահանգի համալսարանում։ Քսան տարեկանից սկսել է ճաղատանալ։

Մանկուց հետաքրքրվել է երաժշտությամբ։ Դպրոցում նա նվագել է տարբեր նվագախմբերի հարվածային գործիքների վրա, սակայն միշտ երազել է սովորել կիթառ նվագել։ Իններորդ դասարանում վեց ամիս աշխատել է ախոռում, գումար հավաքել և գնել լավ գործիք։ Փոստով Կիթառի ինքնուսույց դուրս գրեց և այդ ճանապարհով հասավ արդյունքի։ Ուսանողական տարիներին կարելի էր О’Քուինին հանդիպես  Այովա Սիթիի ռեսորաններում և ակումբներում՝ որպես երգիչ և կիթառահար։ Լեգենդի համաձայն՝ Այովայում «համերգներից» մեկի ժամանակ՝ ելույթից հետո, Թերրին հանդիպել է «Բլեք Սաբաթ» խմբից Օզզի Օսբորնի հետ։ Այդ ժամանակ նա ավարտել էր թիմում աշխատանքը և պլանավորում էր սկսել մենակատարի կարիերան։ О’Քուինի իմպրովիզներով և կիթառային օրիգինալ տեխնիկայով տպավորված՝ Օսբորնը նրան առաջարկեց համագործակցել իր հետ, բայց երիտասարն Օզզիին ապշեցրեց իր մերժումով։

О’Քուինի նկարահանումները ֆիլմում սկսվել են 1970 թվականից։ Նա նկարահանվեց քիչ բյուջե ունեցող երկու ֆիլմում։ 1978 թվականին քսանվեցամյա Թերրին տեղափոխվում է Լոս Անջելես և լիովին նվիրվում դերասանական արվեստին։ Հենց այդ ժամանակ նա որոշեց իր ազգանվանը ավելացնել «О’», որպեսզի նրան չշփոթեն այդ ժամանակվա դերասան Թերրի Քուինի հետ ().

1979 թվականին О’Քուինին «Դրախտի դարպասներ» ֆիլմում տվեցին ոչ մեծ դեր։ Ըստ սցենարի նրա մարմնավորած կերպարին վիճակված էր բազմիցս երթևեկել ձիով, և Թերին խորհուրդներ էր ստանում Լորիից՝ ում ծնողները ձիաբուծարանի սեփականատերեր էին։ Նրանց մեջ առաջացավ բուռն սիրավեպ և նրանք 1979 թվականի նոյեմբերին ամուսնացան։ Ունեցան երկու որդի՝ Օլիվերը և Հանթերը։

Թերրին О’Քուինը հայտնի դարձավ «Խորթ հայր» ֆիլմից հետո, որտեղ նա կատարում էր սերիական մարդասպանի հոգեբանական դժվար դերը։

Թերրին О’Քուինը ընկերացավ «*The X-Files»* ֆիլմի պրոդյուսեր Քրիս Քարթերի և «Կորուսյալները» ֆիլմի պրոդյուսեր Ջեֆրի Ջեյքոբ Աբրամսի հետ։ Նա «Ռեգգի» մականունով իռլանդական թատրոնի սեփականատերն է։

## Ֆիլմագրություն
### Խաղարկային ֆիլմեր

### Հեռուստասերիալներ

## Մրցանակներ և նոմինացիաներ

## Ծանոթագրություններ

## Արտաքին հղումներ
* Terry O’Quinn.org

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Այովայի համալսարանի շրջանավարտներ
Գալապագոսյան պինգվին

**Գալապագոսյան պինգվին** (), աչքավոր պինգվիններ։

Գալապասոսյան պինգվինը յուրահատուկ է պինգվինների մեջ նրանով, որ նրա բնակության վայրը ոչ թե Անտարկտիկայում և ենթաանտարկտիկային շրջաններում է, այլ տեղակայված է Գալապագոսյան կղզիների հասարակածից ընդամենը մի քանի տասնյակ կիլոմետր հեռու։ Բնակատեղիում օդի ջերմաստիճանը տատանվում է +18-28°С, ջրինը՝ +22-24°С: Պինգվինների շուրջ 90 %-ը բնակվում է Ֆերնանդինա (Նարբորո) և Իզաբելա կղզիներում։

Մեծահասակները հասնում են մոտ 50 սմ բարձրության և կշռում են մոտ 2.5 կգ։ Հիմնականում սնվում են մանր ձկներով և խեցգետնանմաններով։

Գալապագոսյան պինգվինների գլուխը և մեջքը սև են, կա սպիտակ գույնի գիծ, որ սկսվում է կոկորդից վերև և հասնում աչքերին, առջևից պինգվինները սպիտակ են։ Կտուցը և դրանց վերին հատվածը սև են, կտուցի ներքևի հատվածը և աչքերի շրջանի մաշկը՝ վարդագույն և դեղին։

Թռչունները ձվադրում են հիմնականում 38-ից 40 օր, արուն և էգը հերթականությամբ հետևում են ձվերին։

60-ից 65 օրական հասակում ձագերը դուրս են գալիս ծով հասուն թռչունների հետ։ Գալապագոսյան պինգվինները բույն են դնում ջրի մոտ։

Նրանց թիվը գնահատվում է 1500-ից 2000 հասուն թռչուն։

## Պատկերասրահ

Image:Galapagos penguins (Spheniscus mendiculus) -on rock -Fernandina.jpg
Image:Spheniscus mendiculus juvenile.jpg
Image:Galapagos penguins (Spheniscus mendiculus) -marching to sea.jpg


## Արտաքին հղումներ
* Տեղեկություն գալապագոսյան պինգվինների մասին
* Պինգվինների աշխարհ. գալապագոսյան պինգվին
* BirdLife Species Factsheet

## Ծանոթագրություններ

Կատեգորիա:Կենդանիներ այբբենական կարգով
Կատեգորիա:Հարավային Ամերիկայի թռչուններ
Կատեգորիա:Վտանգված տեսակներ
Մեյսոն Գրինվուդ

**Մեյսոն Գրինվուդ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի կազմում։ Խաղում է կենտրոնական հարձակվողի դիրքում։

## Ակումբային կարիերա
### Մանչեսթեր Յունայթեդ
Գրինվուդը Մանչեսթեր Յունայթեդի ակադեմիայի սան է։ 2018 թվականի մայիսին ճանաչվեց IGCT առաջնության լավագույն ֆուտբոլիստ՝ օգնելով Մանչեսթեր Յունայթեդի Մ18 թիմին հաղթել մրցաշարը։ Հուլիսին Գրինվուդը Մանչեսթեր Յունայթեդի առաջին թիմի հետ մեկնեց ԱՄՆ և մասնակցեց նախամրցաշրջանային պատրաստությանը։ Ակումբի հիմնական թիմի կազմում իր ոչ-մրցակցային դեբյուտը նշեց հուլիսի 20-ին՝ Կլուբ Ամերիկայի դեմ ընկերական խաղում։ Իր առաջին պրոֆեսիոնալ պայմանագիրը կնքեց հոկտեմբերի 2-ին։

Իր պրոֆեսիոնալ դեբյուտը Գրինվուդը նշեց 2019 թվականի մարտի 6-ին՝ փոխարինելով Էշլի Յանգին Չեմպիոնների Լիգայի 1/8 եզրափակչի Պարի Սեն-Ժերմենի դեմ խաղում և դառնալով Մանչեսթեր Յունայթեդի պատմության ամենաերիտասարդ ֆուտբոլիստը, ով խաղադաշտ է դուրս եկել Չեմպիոնների Լիգայի խաղում։ Առաջին հանդիպումը Պրեմիեր Լիգայում անցկացրեց մարտի 10-ին՝ փոխարինելով Նեմանյա Մատիչին Արսենալի դեմ խաղում։ Նա դարձավ ակումբի երկրորդ ամենաերիտասարդ ֆուտբոլիստը, ով խաղացել է Պրեմիեր Լիգայում։ Մայիսի 7-ին Գրինվուդը ճանաչվեց Պրեմիեր Լիգա 2-ի ապրիլի լավագույն ֆուտբոլիստ։ Մայիսի 12-ին՝ Կարդիֆ Սիթիի դեմ խաղում անգլիացին առաջին անգամ խաղադաշտ դուրս եկավ թիմի մեկնարկային կազմում։ 2018-19 մրցաշրջանում Գրինվուդը ճանաչվեց Մանչեսթեր Յունայթեդի երիտասարդական թիմերի լավագույն ֆուտբոլիստ։

2019 թվականի ամռանը Գրինվուդը կրկին մասնակցեց Մանչեսթեր Յունայթեդի նախամրցաշրջանային պատրաստությանը։ Նա խաղադաշտ դուրս եկավ թիմի բոլոր 5 ընկերական խաղերում՝ գոլի հեղինակ դառնալով Լիդս Յունայթեդի և Ինտեր Միլանի դեմ խաղերում։

## Միջազգային կարիերա
Գրինվուդը ներկայացրել է Անգլիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 5-ի դրությամբ*

## Նվաճումներ
### Անհատական

* Պրեմիեր Լիգա 2-ի ամսվա լավագույն ֆուտբոլիստ. ապրիլ 2019
* Մանչեսթեր Յունայթեդի երիտասարդական թիմերի լավագույն ֆուտբոլիստ. 2018–19

## Ծանոթագրություններ

## Արտաքին հղումներ
* Գրինվուդի պաշտոնական Տվիտերի էջը
* Գրինվուդի պաշտոնական Ինստագրամի էջը
* Գրինվուդը transfermarkt-ում
* Գրինվուդը soccerbase.com-ում
* Գրինվուդը WhoScored.com կայքում
* Գրինվուդը Մանչեսթեր Յունայթեդի պաշտոնական կայքում
* Գրինվուդը Պրեմիեր Լիգայի պաշտոնական կայքում
* Գրինվուդը ՈՒԵՖԱ-ի պաշտոնական կայքում

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Խետաֆեի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ